ಬಾಹುಬಲಿ -2 ಹೇಗಿದೆ? ಯುಎಇ ಸೆನ್ಸಾರ್ ಸದಸ್ಯ ಹೇಳಿದ್ದು ಹೀಗೆ

ಬೆಂಗಳೂರು: ಈಗಾಗಲೇ ಹಲವು ವಿವಾದಗಳನ್ನು ಎದುರಿಸಿದ್ದ ಬಾಹುಬಲಿ-2 ಚಿತ್ರ ಇನ್ನಷ್ಟೇ ಥಿಯೇಟರ್ ಗೆ ಕಾಲಿಡಲಿದೆ. ಈ ಮೊದಲೇ ಸಿನಿಮಾ ವಿಮರ್ಶಕರೊಬ್ಬರು ಸಿನಿಮಾ ಬಗ್ಗೆ ಟ್ವೀಟ್ ಮಾಡುವ ಮೂಲಕ ಚಿತ್ರದ ಬಗ್ಗೆ ಮತ್ತಷ್ಟು ನಿರೀಕ್ಷೆಗಳನ್ನು ಹುಟ್ಟಿಸಿದ್ದಾರೆ.

ಹೌದು. ಯುಎಇಯ ಸೆನ್ಸಾರ್ ಮಂಡಳಿ ಸದಸ್ಯ, ಯುಎಇ, ಯುಕೆ, ಭಾರತ ಸಿನಿಮಾ ವಿಮರ್ಶಕ ಉಮೈರ್ ಸಂಧು ಈ ಟ್ವೀಟ್ ಮಾಡಿದ್ದಾರೆ.

ಟ್ವೀಟ್‍ನಲ್ಲಿ `ಬಾಹುಬಲಿ 2 ಚಿತ್ರ ಬಾಹುಬಲಿ 1ಕ್ಕಿಂತ ಶೇ. 100ರಷ್ಟು ಚೆನ್ನಾಗಿದೆ. ಬಲ್ಲ ಮೂಲಗಳ ಪ್ರಕಾರ ಈ ಸಿನಿಮಾ ಅತ್ಯದ್ಭುತವಾಗಿದೆಯಂತೆ. ಟಾಲಿವುಡ್ ಮತ್ತು ಪ್ರಭಾಸ್ ಅಭಿಮಾನಿಗಳು ಸಂಭ್ರಮಿಸುವ ಸಮಯ ಇದಾಗಿದೆ’ ಅಂತಾ ಹೇಳಿದ್ದಾರೆ.

ಎಸ್ ಎಸ್ ರಾಜಮೌಳಿ ನಿದೇರ್ಶನದ ಬಹುನಿರಕ್ಷಿತ ಬಾಹುಬಲಿ 2 ಚಿತ್ರ ಏಪ್ರಿಲ್ 28ರಂದು ಬಿಡುಗಡೆಯಾಗುತ್ತಿದೆ. ಸುಮಾರು 250 ಕೋಟಿ ರೂ. ಬಜೆಟ್‍ನ ಈ ಚಿತ್ರದ ಪ್ರಚಾರ ಈಗಾಗಲೇ ಭರ್ಜರಿಯಾಗಿ ನಡೆಯುತ್ತಿದೆ. ಬಾಹುಬಲಿ 1 ಚಿತ್ರದ ಬಿಡುಗಡೆಯ ಬಳಿಕ ಸಾಕಷ್ಟು ಕುತೂಹಲ ಮೂಡಿಸಿರುವ ಬಾಹುಬಲಿ 2 ಚಿತ್ರದ ಬಗ್ಗೆ ಚಿತ್ರತಂಡ ಈವರೆಗೆ ಯಾವುದೇ ಸುಳಿವು ಬಿಟ್ಟುಕೊಟ್ಟಿಲ್ಲ.

#Baahubali2 is 100 % better than #Baahubali !! Insider reports are OUTSTANDING ! Celebration Time Tollywood & #Prabhas Fans. pic.twitter.com/h9iQnmuaCQ

— Umair Sandhu (@sandhumerry) April 17, 2017